Super elita, elita va keyingi avlodlarga mansub urug‘lik g‘alla yetishtirish huquqiga ega bo‘lish uchun xo‘jaliklar o‘rtasida tanlov o‘tkazish tartibi to‘g‘risidagi nizomga qo‘shimcha kiritish haqida

O‘zbekiston Respublikasining “Urug‘chilik to‘g‘risida”gi (O‘zbekiston Respublikasi Oliy Majlisining Axborotnomasi, 1996-y., 9-son, 130-modda), “Seleksiya yutuqlari to‘g‘risida”gi (O‘zbekiston Respublikasi Oliy Majlisining Axborotnomasi, 2002-y., 9-son, 156-modda) qonunlari hamda O‘zbekiston Respublikasi Prezidentining 2012-yil 22-oktabrdagi PF-4478-son “O‘zbekistonda fermerlik faoliyatini tashkil qilishni yanada takomillashtirish va uni rivojlantirish chora-tadbirlari to‘g‘risida”gi Farmoniga (O‘zbekiston Respublikasi qonun hujjatlari to‘plami, 2012-y., 43-son, 493-modda) muvofiq buyuraman: 
 1. O‘zbekiston Respublikasi qishloq va suv xo‘jaligi vazirining 2008-yil 22-martdagi 41-son buyrug‘i (ro‘yxat raqami 1794, 2008-yil 17-aprel) (O‘zbekiston Respublikasi qonun hujjatlari to‘plami, 2008-yil, 16-son, 126-modda) bilan tasdiqlangan Super elita, elita va keyingi avlodlarga mansub urug‘lik g‘alla yetishtirish huquqiga ega bo‘lish uchun xo‘jaliklar o‘rtasida tanlov o‘tkazish tartibi to‘g‘risidagi nizomning 2-bandi ikkinchi xatboshisi “tuman qishloq va suv xo‘jaligi bo‘limi boshlig‘i (komissiya raisi),” degan so‘zlardan keyin “tuman fermerlar kengashi,” degan so‘zlar bilan to‘ldirilsin.
 2. Ushbu buyruq O‘zbekiston Respublikasi Iqtisodiyot vazirligi, O‘zbekiston Respublikasi Yer resurslari, geodeziya, kartografiya va davlat kadastri davlat qo‘mitasi hamda “O‘zdonmahsulot” aksiyadorlik kompaniyasi bilan kelishilgan.
 3. Mazkur buyruq O‘zbekiston Respublikasi Adliya vazirligida davlat ro‘yxatidan o‘tkazilgan kundan boshlab o‘n kun o‘tgandan keyin kuchga kiradi.